Hierdie stad het ŉ kultuur wat jou aan die hart gryp en dit nooit weer laat gaan nie. As jou oë eers op die sjarmante argitektuur geval het, is jy vir ewig verlore. Die geskiedenis laat jou huil asof dit jou eie stad is. Die manier waarop hulle hul koppe weer opgetel het, maak jou patrioties.
Daar is ŉ verskeidenheid toere van Praag waarvan jy kan kies wat meestal op die Staro Mesto begin en die toergidse staan op die plein rond, wagtend vir kliënte, indien jy daarvan gebruik wil maak om die stad te verken. (Die Hop-on/Hop-off- rooi busse se toere begin ook hier. Dit begin met ŉ 20 minute staproete deur die ou stad tot by die eerste bushalte.)
Die besienswaardige geboue wat jy op die plein sal vind is die Tyn-kerk (ook bekend as Church of our Lady) met sy pragtige twee torings wat in 14de eeu gebou is. Reg oorkant haar is die bekende Astronomiese Kloktoring (gebou rondom 1410) van waar jy ŉ pragtige 360 grade uitsig oor Praag kan kry. Dit is die moeite werd om dalk in die tou te gaan staan en te betaal om op te gaan. Die kenmerkende rooi dakkies van die geboue van Praag kom tot hulle volle reg van hier af. Daar is ŉ hysbak, so jy hoef nie noodwendig op te stap nie, alhoewel dit nie te hoog is nie en die trappe in ŉ stadium ŉ gemaklike oploopvlak word waarlangs hulle jou baie interessante inligting gee oor die ontwerp en geskiedenis van die kloktoring.
Indien jy op die uur op die plein is, kan jy na ŉ baie kort klokkespel, die “Loop van die 12 Apostels”, kyk. Die hoeveelheid mense wat saamdrom sal vir jou aandui waar jy moet staan om dit te sien.
Nou baan ons ons weg deur die stegies na die Vltava-rivier se kant toe. As jy dié rivier ontdek maak dit vir jou ŉ pragtige uitsig oop op twee van die stad se bekendste toeriste-aantreklikhede. Die Gotiese Charles-Brug met die bekende horisonlyn van die kasteel van Praag op die heuwel agter dit. Daar is verskeie brûe in Praag, maar die Charles-Brug is spesiaal want dit was die enigste brug oor die Vltava-rivier, wat die ou stad met die kasteel verbind het, tot 1841. Die twee kenmerkende kloktorings aan weerskante staan wag oor die groot verskeidenheid standbeelde wat die brug versier. Dit is die moeite werd om oor die brug te stap en al die beelde van nader te bekyk. Ek glo die mooiste foto’s kan van die brug geneem word vroeg in die oggend wanneer dit nie oorloop van toeriste nie en jy dit nog soms in die omhelsing van oggendmis kan vasvang.
Van hier af kan jy jou pad opwaarts kry na die kasteel op die heuwel indien jy nie gebruik maak van een van die toerbusse nie, wat jou daar af en op kan laai. Indien jy die verandering van die wagte by die kasteel wil sien, moet jy 12 uur die middag daar wees. Dis baie gewild en dus moet jy ŉ bietjie vroeër daar wees om ŉ behoorlike staanplek te kry. (Alhoewel daar dele van die ritueel voor die groot hekke plaasvind, glo ek die grootste deel vind binne plaas en daarom sal ek voorstel dat jou staanplek binne is of waar jy ŉ uitsig op albei het.)
ŉ Laaste bekende besienswaardigheid in Praag is die Namesti Republiky – die statige Munisipale gebou in sy indrukwekkende Art Deco-styl, wat ŉ groot invloed in Praag het en baie van die argitektuur beïnvloed het. Indien jy nog altyd gefassineer was deur die Art Deco-era kan jy ŉ lieflik bewaarde voorstelling hiervan kom besigtig. Daar is ook verskeie restaurante en kafees in die gebou waar jy eg Tsjeggiese kos kan kom geniet.
In sy groot ontferming het Hy ons die nuwe lewe geskenk deur die opstanding van Jesus Christus uit die dood. Nou het ons ’n lewende hoop op die onverganklike, onbesmette en onverwelklike erfenis wat in die hemel ook vir julle in bewaring gehou word. (1 Petrus 1:3-4)
Baie mense is bang vir die dood. En dit is so onnodig wanneer ons weet dat ons aan God behoort. Vir Christene het die dood nooit die laaste woord nie. Dit is eerder ’n deurgang na die eintlike lewe. Jesus het met sy opstanding die graf en die dood oorwin, en daarmee het Hy dit vir ons moontlik gemaak om dieselfde te doen. Vir jou hoef die dood dus nooit die laaste woord te hê nie. ‘Die graf is nie ’n doodloopstraat nie. Dit is ’n deurgang. Die deur gaan toe in die skemer. Dit maak oop op die dagbreek,’ skryf Victor Hugo.
Indien jy nie in Jesus se opstanding uit die dood glo nie, is jou geloof waardeloos. Dan is jy inderdaad nog vasgevang in jou sondes, verduidelik Paulus aan die gemeente in Korinte (1 Kor. 15:17). Maar as jy in Jesus se opstanding glo en saam met Hom gesterf het, het jy die versekering – volgens ons kernvers vir vandag – dat jy, soos Hy, ook eendag uit die dood sal opstaan en vir ewig saam met Hom sal leef. Dan het jy ‘’n lewende hoop’ op die ‘onverganklike erfenis’ wat Hy in die hemel vir jou in bewaring hou.
Here Jesus, baie dankie dat U gesterf en uit die dood opgestaan het, sodat ek, as ek in U glo, ook eendag in ’n nuwe lewe kan opstaan en vir altyd saam met U in die hemel sal kan leef.
Luday is in sy bors geskiet toe hy ŉ vriendin tydens ŉ gewapende roof in Elandsrand naby Brits wou beskerm. Hy het haar glo uit die pad van die aanvaller gestamp. Die koeël het sy skouer binnegedring, deur albei sy longe gegaan en in sy rugstring vasgesteek. Luday het Vrydag sy 16de verjaarsdag in die Dr. George Mukhari-hospitaal in GaRankuwa deurgebring.
Jenny Wallis, Luday se ouma en versorger sedert sy ma 11 maande terug aan breinkanker oorlede is, sê dit gaan baie beter met hom en dat hy met hulle gesels. “Hy kan nog nie vir ons presies sê wat Oujaarsaand gebeur het nie maar hy kan wel onthou dat hy geskiet is.” Wallis sê haar kleinseun het nog geen gevoel in sy onderlyf nie. “Ons wag vir die dokters om ŉ MRI-skandering te doen voor hulle die koeël wat tussen sy T4- en T5-rugwerwels vassit kan verwyder. Ons het egter verneem die hospitaal se MRI-skandeerder is stukkend. Hulle gaan moontlik vandag ŉ gewone X-straal doen om te kyk of hulle die koeël kan sien. Hy lyk egter al baie beter.”